Άιβορ Νοβέλο

Ο Άιβορ Νοβέλο (αγγλικά: Ivor Novello, 15 Ιανουαρίου 1893 - 6 Μαρτίου 1951) ήταν Ουαλός συνθέτης και ηθοποιός κι ένας από τους δημοφιλέστερους Βρετανούς καλλιτέχνες του θεάματος στις αρχές του 20ού αιώνα. Γεννήθηκε στο Κάρντιφ της Ουαλίας, ως Ντέιβιντ Άιβορ Ντέιβις (David Ivor Davies), μέσα σε οικογένεια μουσικών. Ο πατέρας του ήταν ο Ντέιβιντ ΝτέιβιςSnelson, John. "Novello, Ivor (1893–1951)", Oxford Dictionary of National Biography, Oxford University Press, 2004; online edition, January 2011, accessed 17 March 2011  και η μητέρα του η Κλάρα Νοβέλο Ντέιβις, καταξιωμένη διεθνώς δασκάλα φωνητικής και μαέστρου χορωδίας.Webb, Paul. "Novello, Ivor", Grove Music Online, Oxford Music Online, accessed 17 March 2011  

Η πρώτη του καλλιτεχνική επιτυχία ήταν με την ιδιότητα του τραγουδοποιού, με το κομμάτι Keep the Home Fires Burning, το 1914, το οποίο έγινε αρκετά γνωστό κατά τη διάρκεια του Πρώτου Παγκοσμίου Πολέμου. Το 1917, έγραψε τραγούδι στο βρετανικό σόου Theodore & Co, το οποίο έγινε μεγάλη επιτυχία. Μετά τον Πόλεμο συνέχισε να συνθέτει και κάποια στιγμή τού ανατέθηκε να γράφει το σύνολο της μουσικής και σε άλλα κωμικά μιούζικαλ."The Golden Moth", The Times, 6 October 1921, p. 8 Το συνθετικό του ύφος έμοιαζε περισσότερο με οπερέτα, ενώ σε πολλές περιπτώσεις μελοποιούσε λιμπρέτα του Κρίστοφερ Χάσαλ. 

Κατά τη δεκαετία του 1920 ξεκίνησε και η υποκριτική του καριέρα, πρώτα στον βρετανικό κινηματογράφο και στη συνέχεια στο βρετανικό θέατρο, και με τις δύο να θεωρούνται επιτυχημένες. Μεταξύ άλλων, εμφανίστηκε και σε δύο βουβές ταινίες του Άλφρεντ Χίτσκοκ, το The Lodger και το Downhill (και οι δύο του 1927). Στο θέατρο ξεκίνησε το 1921, με την παράσταση Deburau."The Theatres", The Times, 20 October 1921, p. 8 Λίγο αργότερα δοκίμασε την καριέρα του και στο Χόλυγουντ, χωρίς όμως επιτυχία, με αποτέλεσμα να γυρίσει πίσω και να συνεχίσει κυρίως με τα μιούζικαλ, με γνωστότερη τη δουλειά του στο Glamorous Night.Callow, Simon. "Ivor Novello, master of the musical", The Guardian, 3 August 2012 Απεβίωσε το 1951, στο Λονδίνο, σε ηλικία 58 ετών. Προς τιμήν του το 1955 δημιουργήθηκαν τα Ivor Novello Awards.Pegler, Martin. Soldiers' Songs and Slang of the Great War, Osprey Publishing, 2014, p. 248  

 Παραπομπές 

 Εξωτερικοί σύνδεσμοι 



 The Ivor Novello Appreciation Bureau
 Photographs and literature

Κατηγορία:Ουαλοί ηθοποιοί κινηματογράφου
Κατηγορία:Ουαλοί ηθοποιοί θεάτρου
Κατηγορία:Γκέι ηθοποιοί
Κατηγορία:Γκέι μουσικοί
Κατηγορία:Ουαλοί ηθοποιοί μουσικού θεάτρου